Ndume ya sake ragargazar shugabannin APC kan shugabancin majalisa ▷ Legit.ng
2 months ago 2311 views by Abubakar Nura Bala
Tsohon Shugaban masu rinjaye a majalisar dattawa kuma dan takarar kujerar Shugaban majalisa na tara, Sanata Ali Ndume, ya sake caccakar shugabancin jam’iyyar All Progressives Congress (APC) kan shugabancin majalisa.
Ndume ya bayyana cewa yadda shugabannin jam’iyyar APC suka nuna goyon baya ga dan takara daya, karya doka ne, da kuma tsantsar rashin adalci karara ga sauran masu sha’awar tsayawa takara.
Yayin da Ndume ya ce shugabannin APC sun karya tsarin dimokradiyya, sai dai kuma ya kara jaddada karfin guiwar da ya ce ya ke da ita na yin nasara a zaben, duk kuwa da cewa shugabannin APC Ahmed Lawan suke goyon baya.
Sanatan ya ce APC ta karya dokar kasa, kuma ta yi rashin adalci, hakan ne yasa ya fito domin ya karya wannan rashin adalci da karfa-karfar da APC ke neman yi wa Majalisar Dattawa, inda aka maida dattawan wasu kananan yara.
Ndume wanda wannan ne zangon sa na uku da zai shiga a Majalisar Dattawa, tun can baya ya ce ba za su yarda a yi wa Majalisa dauki-dora ba, kuma ko an dora, za su kalubalanta, domin an kauce wa dimokradiyya kuma an karya abin da dokar kasa ta gindaya, cewa ta hanyar zabe ne kadai shugabannin majalisa za su iya hawa kan kujerar su.
KU KARANTA KUMA: Masana sun bayyana kudin sabuwar motar shugaba Buhari
A halin da ake ciki, Legit.ng ta rahoto a baya cewa Sakataren tsare-tsare na matasan APC a yankin arewa maso gabas, Aminu Makko ya bayyana cewa Sanata Danjuma Goje ne dan takarar da yafi cancanta da shugabancin majalisar dattawa na tara.
Makko wanda ya bayyana hakan a jiya Laraba, 29 ga watan Mayu a Abuja, ya bayyana cewa dukkanin mutanen da ke takarar kujerar, Sanata Goje ya fi su cancanta.
APC Latest NewsNigerian Senate Latest NewsHausa News
47 minutes ago 1264 views
Goje ne yafi dacewa da shugabancin majalisar dattawa – Jigon APC